Daniel Goodfellow

Daniel Goodfellow (s. 19. lokakuuta 1996 Cambridge) on brittiläinen uimahyppyjen olympiamitalisti. Goodfellow edustaa Plymouth Diving Clubia ja hänen valmentajanaan toimii Marc Holdsworth.

Goodfellow saavutti yhdessä Tom Daleyn kanssa olympiapronssia 10 metrin kerroshyppyjen parikilpailusta vuoden 2016 kesäolympialaisista Rio de Janeirosta. EM-kilpailuista Goodfellowilla on yksi hopea vuodelta 2016 samasta lajista niin ikään Daleyn kanssa. 

Nuorten EM-kilpailuista Goodfellow on saavuttanut yhden kultamitalin.

Lähteet 

Brittiläiset uimahyppääjät
Brittiläiset olympiamitalistit
Vuonna 1996 syntyneet
Elävät henkilöt